क्यालिफोर्निया,सेप्टेम्वर १२ /एप्पल कम्पनीले उत्पादन गरेको आईफोन वजारमा आएको दश वर्ष पुगेको छ । यस अवधिमा करोडौं मानिसको हातमा आईफोन पुगेको छ । आईटी सम्वन्धि समाचार प्राथमिकताका साथ दिने मिडियाहरुले मंगलवारको क्षण कुरिरहेका थिए । मंगलवार आईफोनको मुख्य उत्पादक एप्पल कम्पनीको ड्रिम हेडक्वार्टरमा आयोजित एक भव्य समारोहमा यसका प्रमुख कार्यकारी अधिकृत टिम कुकले आईफोन ८ को सार्वजनिक मात्र गरेनन् । एकै पटक आईफोन एक्स अर्थात दशको समेत घोषणा गरेका छन् । आफईफोन उत्पादन भएको दश वर्षको उपलक्ष्यमा आईफोन एक्सको वारेमा चर्चा गर्दे कुकले भने – एउटा महत्वपूर्ण कुरा । हामीले उच्च सम्मानका साथ यो शब्द भनेका छौं,यसलाई हल्का रुपमा नलिईयोस् । नयाँ फोनको माध्यमवाट आगामी दशकको लागि प्रविधिको क्षेत्रमा एउटा मार्ग रेखा कोर्ने छ ।
